Γυμναστικός Σύλλογος Θεσσαλονίκης «ο Ηρακλής»

Ο **Γυμναστικός Σύλλογος Θεσσαλονίκης «ο Ηρακλής»** είναι ελληνικό αθλητικό σωματείο το οποίο εδρεύει στη Θεσσαλονίκη. Ιδρύθηκε στις 29 Νοεμβρίου 1908 και αποτελεί ένα από τα αρχαιότερα εν ενεργεία αθλητικά σωματεία στην Ελλάδα.

Αντλεί το όνομα του από τον Ηρακλή, ημίθεο και ήρωα της ελληνικής μυθολογίας. Στο λογότυπο του απεικονίζεται το άγαλμα του Ηρακλή του Λυσίππου. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

Αποτελεί τον παλαιότερο εν ενεργεία αθλητικό σύλλογο της Θεσσαλονίκης και της Μακεδονίας, και θεωρείται ως η ομάδα των συντηρητικών παλαιών Θεσσαλονικέων. Τα προσωνύμια που τον ακολουθούν είναι «Γηραιός» και «Ημίθεος». Έχει δεκάδες επιτυχίες σε όλα τα τμήματά του, που τον καθιστούν έναν από τους σημαντικότερους ελληνικούς αθλητικούς συλλόγους βάσει οπαδών, τροπαίων και αθλημάτων.

Ο Γ.Σ. Ηρακλής Θεσσαλονίκης καλλιεργεί ένα σύνολο 13 αθλημάτων, εκ των οποίων τα 12 είναι ολυμπιακά: Ποδόσφαιρο, Καλαθοσφαίριση, Πετοσφαίριση, Χειροσφαίριση, Υδατοσφαίριση, Rugby (το οποίο δεν είναι ολυμπιακό άθλημα), Στίβος, Επιτραπέζια Αντισφαίριση, Κολύμβηση, Καλλιτεχνική Κολύμβηση, Καταδύσεις, Κολύμβηση Ανοικτής Θάλασσας, Ξιφασκία.

## Ιστορία
### Όμιλος Φιλομούσων (1899–1909)

### Γ.Σ. Μακεδονικός (1908–1910)
Στις 29 Νοεμβρίου 1908 συγκλήθηκε η ιδρυτική γενική συνέλευση ενός νέου αθλητικού συλλόγου με την επωνυμία **Μακεδονικός Γυμναστικός Σύλλογος** από τα πρώην μέλη του αθλητικού τμήματος του Ομίλου Φιλομούσων. Στην πρώτη αυτή γενική συνέλευση ψηφίστηκε το καταστατικό του νέου αθλητικού συλλόγου, το οποίο αποτελούνταν από 36 άρθρα και εξελέγη το πρώτο διοικητικό συμβούλιο. Πρόεδρος του πρώτου διοικητικού συμβουλίου ανέλαβε ο ιατρός Αλκιβιάδης Μάλτος, γραμματέας ο Ι. Αντωνιάδης και μέλη οι Π. Κοντογιάννης, Αιμ. Κόπανος, Δημήτριος Χατζόπουλος, Δημήτριος Κοντορέπας και Ιωάννης Κύρου. Μετά την πρώτη αυτή γενική συνέλευση οι άνθρωποι του αθλητικού συλλόγου ενημέρωσαν τις αρχές του οθωμανικού καθεστώτος και η αστυνομία επέτρεψε τη λειτουργία του αθλητικού συλλόγου με μία απλή άδεια. Η ποδοσφαιρική ομάδα του Γ.Σ. Μακεδονικού προπονούνταν στο γυμναστήριο, στο Παπάφειο Ορφανοτροφείο και στα Καραγάτσια με προπονητή τον Ιούλιο Σαριδάκη. Πρώτος γυμναστής του αθλητικού συλλόγου ήταν ο Γ. Διακάκης.

### Ο.Ε.Γ.Σ. Ηρακλής Θεσσαλονίκης (1910–1912)
Την περίοδο αυτή στη Θεσσαλονίκη ανελίχθηκε το κίνημα των Νεότουρκων και οι πολιτικές συνθήκες ήταν ρευστές. Οι κάτοικοι των μη τουρκικών παροικιών της Θεσσαλονίκης δέχονταν έντονες πιέσεις για να αποβάλουν τα εθνικά χαρακτηριστικά και σύμβολα από τις δραστηριότητες τους. Σύμφωνα με τον νέο νόμο περί σωματείων, κάθε σύλλογος της Θεσσαλονίκης όφειλε να επανιδρυθεί υπό λιγότερο εμφανή εθνικά χαρακτηριστικά. Η αναφορά περί Μακεδονίας στον τίτλο του αθλητικού συλλόγου ενοχλούσε τις οθωμανικές αρχές, καθώς παρέπεμπε στις αλυτρωτικές διεκδικήσεις της Ελλάδας, αλλά και στην ελληνικότητα της περιοχής.

Το 1910 οι Αλκιβιάδης Μάλτος, Δημήτριος Κοντορέπας, Ιωάννης Κύρου και Αιμ. Κόπανος ανέλαβαν την ευθύνη, και με εντελώς αντικαταστατικό τρόπο, ήρθαν σε συνεννόηση με τις αρχές του καθεστώτος των Νεότουρκων, διαφοροποίησαν τον κανονισμό λειτουργίας και άλλαξαν την επωνυμία του αθλητικού συλλόγου σε **Οθωμανικός Ελληνικός Γυμναστικός Σύλλογος Θεσσαλονίκης «ο Ηρακλής»**. Παράλληλα με τις διαπραγματεύσεις τις αρχές του καθεστώτος των Νεότουρκων, εξελέγη νέο διοικητικό συμβούλιο υπό την προεδρία του εκδότη της εφημερίδας «Νέα Αλήθεια», Ιωάννη Κούσκουρα. Στις 13 Μαρτίου 1911 πραγματοποιήθηκε η επόμενη γενική συνέλευση όπου παρουσιάστηκε το νέο καταστατικό του αθλητικού συλλόγου.

Για να επισημοποιήσει την υπόσταση του, ο Ο.Ε.Γ.Σ. Ηρακλής Θεσσαλονίκης εγγράφηκε στον Σύνδεσμο Ελληνικών Γυμναστικών Αθλητικών Σωματείων (Σ.Ε.Γ.Α.Σ.) και όρισε πρώτο αντιπρόσωπο του τον Κ. Ψαροδήμο. Το 1910 και το 1911 στο γυμναστήριο του Ο.Ε.Γ.Σ. Ηρακλής Θεσσαλονίκης πραγματοποιήθηκαν σχολικές γυμναστικές επιδείξεις και το 1911 έγιναν συγχρόνως αθλητικοί αγώνες. Οι επιδείξεις αυτές γίνονταν όχι μόνο για να επιδειχθεί η γυμναστική πρόοδος των αθλητών, αλλά επίσης ήταν μία εθνική εκδήλωση, όπου ο ελληνισμός της Θεσσαλονίκης συσπειρώνονταν και καμάρωνε τα εθνικά χρώματα καθώς τα γαλανόλευκα της ελληνικής σημαίας κοσμούσαν τις στολές των αθλητών.

Ο Ο.Ε.Γ.Σ. Ηρακλής Θεσσαλονίκης άρχισε να προκηρύσσει κάθε χρόνο εφηβικούς αθλητικούς αγώνες μεταξύ των ελληνικών σχολείων της Μέσης Εκπαίδευσης, δηλαδή του Γυμνασίου, του Παπαφείου Ορφανοτροφείου, του Λυκείου Νούκα και της Σχολής Κωνσταντινίδη. Οι πρώτοι από αυτούς τους αγώνες πραγματοποιήθηκαν στις 7 και 8 Απριλίου 1912 στο Γυμναστήριο, όπου συνολικά αγωνίστηκαν 169 αθλητές. Λίγους μήνες νωρίτερα, αναφέρεται στην εφημερίδα «Μακεδονία» ότι στις 28 Νοεμβρίου 1911 διεξήχθησαν ποδοσφαιρικοί αγώνες μεταξύ των μαθητών του Λυκείου εναντίον της μεικτής ομάδας του Ο.Ε.Γ.Σ. Ηρακλής Θεσσαλονίκης και των μαθητών του Ελληνικού Γυμνασίου. Το Λύκειο νίκησε τη μεικτή ομάδα με score 1–0. Ο Ο.Ε.Γ.Σ. Ηρακλής Θεσσαλονίκης έστειλε έγγραφο προς τις συντεχνίες και τα ελληνικά εργατικά σωματεία, προτείνοντας στα μέλη τους να γυμνάζονται στον αθλητικό σύλλογο, ο οποίος έχαιρε της εκτίμησης της ελληνικής κοινότητας της Θεσσαλονίκης.

Στις 22 Σεπτεμβρίου 1912 ο Ο.Ε.Γ.Σ. Ηρακλής Θεσσαλονίκης διοργάνωσε τους Α΄ Ναυτικούς Αγώνες Θεσσαλονίκης οι οποίοι περιλάμβαναν κολυμβητικά αγωνίσματα και λεμβοδρομίες. Ο Οθωμανός ναύαρχος Τζαβήτ Μπέης έθεσε στη διάθεση των παραγόντων του Ο.Ε.Γ.Σ. Ηρακλής Θεσσαλονίκης κάθε πρόσφορο μέσο, ακόμα και το πολεμικό πλοίο «Φουάτ» για την επιτυχία των ναυτικών αγώνων. Στους αγώνες συμμετείχαν επίσης αθλητές της Γερμανικής Λέσχης, μεμονωμένοι αθλητές, επαγγελματίες κωπηλάτες, καθώς και ναύτες του οθωμανικού πολεμικού ναυτικού. Με εντολή του ναυάρχου σημαιοστολίστηκε όλη η περιοχή της πλατείας του Λευκού Πύργου και επετράπη να κοπεί εισιτήριο από τους θεατές της προκυμαίας.

Μόλις 13 ημέρες μετά τους Α΄ Ναυτικούς Αγώνες Θεσσαλονίκης, που διοργάνωσε ο Ο.Ε.Γ.Σ. Ηρακλής Θεσσαλονίκης, ξεκίνησε ο Α΄ Βαλκανικός Πόλεμος. Με την κήρυξη του Α΄ Βαλκανικού Πολέμου κάθε αθλητική δραστηριότητα σταμάτησε. Τα περισσότερα μέλη του Ο.Ε.Γ.Σ. Ηρακλής Θεσσαλονίκης επιστρατεύτηκαν στον οθωμανικό στρατό. Ο πρόεδρος του Ο.Ε.Γ.Σ. Ηρακλής Θεσσαλονίκης, Νικόλαος Κασάπης, ιατρός του οθωμανικού στρατού, αιχμαλωτίστηκε μετά από μερικές ημέρες από τον στρατό του Μαυροβουνίου.

### Γ.Σ. Ηρακλής Θεσσαλονίκης (1912–2022)
Μόλις 36 ημέρες μετά τους Α΄ Ναυτικούς Αγώνες Θεσσαλονίκης, που διοργάνωσε ο Ηρακλής Θεσσαλονίκης, ο ελληνικός στρατός έμπαινε στη Θεσσαλονίκη απελευθερώνοντας την πόλη μετά από 482 χρόνια σκλαβιάς. Στις 26 Οκτωβρίου 1912 ο Χασάν Ταχσίν Πασάς υπέγραψε το σύμφωνο παράδοσης της Θεσσαλονίκης στον ελληνικό στρατό.

Μετά την απελευθέρωση της Θεσσαλονίκης, η επιτροπή του Ηρακλή Θεσσαλονίκης παρουσιάστηκε στον πρίγκηπα Νικόλαο και έθεσε στη διάθεση των ελληνικών αρχών μία ομάδα 50 ατόμων, που δήλωσε εθελοντικά συμμετοχή. Η ευγενική άρνηση του πρίγκηπα Νικολάου έστρεψε την προσοχή της επιτροπής στην Ελληνική Χωροφυλακή. Ο Ν. Μάνος με τον Δημήτριο Κοντορέπα παρουσιάστηκαν στον αρχηγό της Δημόσιας Ασφάλειας Θεσσαλονίκης, ο οποίος δέχθηκε τις υπηρεσίες των ανθρώπων του Ηρακλή Θεσσαλονίκης και συγκρότησε σώμα 40 ατόμων για την οργάνωση περιπόλων μέσα στη Θεσσαλονίκη.

Το σώμα αυτό, που έφερε ιδιαίτερα διακριτικά, χρησιμοποιήθηκε πολλές φορές και κυρίως για νυχτερινές περιπόλους. Επικεφαλής του σώματος ήταν ο Νικόλαος Χριστοδούλου και συμμετείχαν οι Θ. Βαλαούρης, Βασίλειος Ζαρκάδης, Ν. Ζουμετίκος, Θάνος, Αστ. Θωμάς, Θ. Καραγκουνίδης, Ν. Καραγκουνίδης, Κ. Καστρίτσης, Απόστολος Κοσμόπουλος, Ν. Κωνσταντινίδης, Ι. Νικολάου, Γ. Παπαβασιλείου, Θ. Παπαδέλης, Λ. Παπαδέλης, Α. Πετρίδης, Ι. Ρούσης, Ν. Σπύρης, Χ. Στέφου, Γεώργιος Σωτηριάδης, Χρ. Υφαντής, Α. Φιλιππίδης, Χρ. Φιλίππου, Φωκάς, Εμ. Χατζόγλου και αρκετοί άλλοι.

Με την έναρξη του Β΄ Βαλκανικού Πολέμου υπήρξαν αρκετοί οι οποίοι προσέτρεξαν στην Αθήνα, για να εγγραφούν σε λόχους εθελοντών και να πολεμήσουν για την πατρίδα. Όταν μερικά χρόνια αργότερα ο Σ.Ε.Γ.Α.Σ. ζήτησε από όλους τους αθλητικούς συλλόγους της Ελλάδας να του αναφέρουν τους πεσόντες ή τους τραυματίες αθλητές υπέρ της πατρίδας, ο Ηρακλής Θεσσαλονίκης στην από 31 Δεκεμβρίου 1913 επιστολή του, αφού δήλωσε ότι «*δυστυχώς ο ημέτερος [[Σωματείο|σύλλογος]] μέχρι σήμερον δεν έχει να επιδείξει μέλη και [[Αθλητισμός|αθλητές]] αυτού πεσόντες υπέρ [[Πατρίδα|πατρίδος]] εις το Πεδίον της [[Τιμή (κοινωνία)|Τιμής]]*», ανέφερε ως τραυματίες υπέρ της πατρίδας τους Γεώργιο Σωτηριάδη, αθλητή, Κ. Βολιώτη και Ν. Βρέττα. Ανέφερε επίσης ως αγωνιστές τους Νικόλαο Κασάπη, Βασίλειο Ζαρκάδη, Κ. Καστρίτση και τα μέλη του αθλητικού συλλόγου Π. Γκίνη, Θ. Καραγκουνίδη, Ν. Χρυσόπουλο, Ν. Αντωνιάδη, Φιλ. Βαζάκα, Ι. Μαντόπουλο, Γ. Σάγια, Ι. Μαλακασιώτη, Γ. Δόικο, Κ. Ρέντη, Π. Οικονομίδη, Γ. Παναγιώτου, Γ. Παχίνα, Ν. Πρατογιάννη, Θ. Γεωργίου, Ζ. Τομαζίνο, καθώς και τους προσκόπους Α. Νάστου και Π. Δαούτη.

Το πρώτο πράγμα που αντιμετώπισαν οι παράγοντες του Ηρακλή Θεσσαλονίκης, μετά την απελευθέρωση της Θεσσαλονίκης και το τέλος των Βαλκανικών Πολέμων, ήταν το ζήτημα της αλλαγής της επωνυμίας. Και ενώ η επικρατούσα άποψη ήταν να επανέλθει ο αθλητικός σύλλογος στην παλαιά επωνυμία, τελικά στη γενική συνέλευση στις 24 και 26 Απριλίου 1913, υπερίσχυσε η άποψη να παραμείνει το όνομα του ημίθεου Ηρακλή της ελληνικής μυθολογίας, το οποίο συμβόλιζε τη δύναμη και τη ρώμη, στοιχεία που έπρεπε να προβάλει ο αθλητικός σύλλογος. Παράλληλα ψηφίστηκε νέος κανονισμός λειτουργίας ο οποίος αποτελούνταν από 54 άρθρα και για τη σύνταξη του χρησιμοποιήθηκαν οι κανονισμοί των αθλητικών συλλόγων της παλαιάς Ελλάδας, που ζητήθηκαν από τον Σ.Ε.Γ.Α.Σ. για τον λόγο αυτόν.

Ο Ηρακλής Θεσσαλονίκης άλλαξε το καταστατικό του, αλλά η επίσημη αναγνώριση του από το κράτος της Ελλάδας άργησε να γίνει. Σύμφωνα με τον ελληνικό νόμο 281 περί σωματείων, ο αθλητικός σύλλογος έπρεπε να προσκομίσει πρακτικό ίδρυσης και πίνακα ονομάτων των ιδρυτών. Τα έγγραφα αυτά όμως δεν ήταν διαθέσιμα, καθώς ο Ηρακλής Θεσσαλονίκης είχε ιδρυθεί επί οθωμανικού καθεστώτος, και εκτός από το καταστατικό υπήρχε μόνο η απλή άδεια που εκδόθηκε από την αστυνομία.

Τελικά, μετά από ανταλλαγές εγγράφων με τον πρόεδρο του Πρωτοδικείου Θεσσαλονίκης, ο Ηρακλής Θεσσαλονίκης αναγνωρίστηκε ως **Γυμναστικός Σύλλογος Θεσσαλονίκης «ο Ηρακλής»** και εγκρίθηκε το καταστατικό του με την απόφαση 1106 του 1914 του Πρωτοδικείου Θεσσαλονίκης. Ο Γ.Σ. Ηρακλής Θεσσαλονίκης καταχωρήθηκε στο βιβλίο αναγνωρισμένων σωματείων με αριθμό 1720 (παλαιός αριθμός 18) στις 11 Ιανουαρίου 1915.

### Ν.Γ.Σ. Ηρακλής Θεσσαλονίκης 1908 (2020–Σήμερα)
Το 2020 ιδρύθηκε ο **Νέος Γυμναστικός Σύλλογος Θεσσαλονίκης «Ηρακλής» 1908** στα πρότυπα του παλαιού Γ.Σ. Ηρακλής Θεσσαλονίκης, αλλά χωρίς να κληρονομήσει τα χρέη του παλαιού αθλητικού σωματείου. Στις 4 Φεβρουαρίου 2021 υπερψηφίστηκε από τη Βουλή των Ελλήνων το άρθρο 41 του νομοσχεδίου του Υπουργείου Οικονομικών. Σύμφωνα με το άρθρο 41, η ακίνητη περιουσία στη Μίκρα Καλαμαριάς και στους Χορτατζήδες Θεσσαλονίκης πέρασε άνευ ανταλλάγματος στον Ν.Γ.Σ. Ηρακλής Θεσσαλονίκης 1908.

## Διοίκηση

### Νομικές Οντότητες
#### Ερασιτεχνικές Νομικές Οντότητες

#### Επαγγελματικές Νομικές Οντότητες

### Γ.Σ. Ηρακλής Θεσσαλονίκης (1908–2022)
#### Πρόεδροι

### Ν.Γ.Σ. Ηρακλής Θεσσαλονίκης 1908 (2020–Σήμερα)

## Λογότυπο – Χρώματα
Στο λογότυπο του Γ.Σ. Ηρακλής Θεσσαλονίκης απεικονίζεται το άγαλμα του Ηρακλή του Λυσίππου. Επίσης, έχει χρησιμοποιηθεί ως λογότυπο και το κεφαλαίο γράμμα Ήτα (Η) του ελληνικού αλφαβήτου. Το 2017 παρουσιάστηκε το νέο λογότυπο του αθλητικού συλλόγου. Τα χρώματα του Γ.Σ. Ηρακλής Θεσσαλονίκης είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

## Αθλητικές Εγκαταστάσεις
### Πρώτο ιδιόκτητο γήπεδο (1908–1913)
[μικρογραφία|160x160εσ|Αναμνηστική στήλη για το πρώτο [γήπεδο του Γ.Σ. Ηρακλής Θεσσαλονίκης κοντά στον Λευκό Πύργο της Θεσσαλονίκης.]]

Το 1908 η ελληνική κοινότητα της Θεσσαλονίκης εκτιμώντας το έργο το οποίο ανέλαβαν οι ιδρυτές του Γ.Σ. Ηρακλής Θεσσαλονίκης, παραχωρήθηκε στον αθλητικό σύλλογο ένα μέρος του κοινοτικού γηπέδου στο τέρμα της παλαιάς οδού Δεσπεραί, όπου σήμερα είναι η αρχή του κεντρικού διαδρόμου του πάρκου που βρίσκεται κοντά στο κτήριο της Χ.Α.Ν.Θ.. Στο γήπεδο αυτό άρχισε η πρώτη οργανωμένη αθλητική κίνηση της Θεσσαλονίκης, και πήρε σαφή μορφή η εθνική δραστηριότητα των υπόδουλων Θεσσαλονικέων (από την οθωμανική αυτοκρατορία) και των ηρώων του Μακεδονικού Αγώνα.

Το 1912 η εφορεία των σχολών διεκδίκησε τον κεντρικό αυτόν χώρο και ζήτησε την ανέγερση μεγάλου διδασκαλείου μαζί με οικοτροφεία. Ο Γ.Σ. Ηρακλής Θεσσαλονίκης αντέδρασε άμεσα με μακροσκελή επιστολή προς την κοινότητα. Οι συνεχόμενες ενέργειες του αθλητικού συλλόγου και των υποστηρικτών του συντέλεσαν ώστε η απόφαση για την ανέγερση του διδασκαλείου να μην πραγματοποιηθεί.

Το 1913 η κοινότητα της Θεσσαλονίκης πήρε την απόφαση να παραχωρήσει οριστικά το γήπεδο στον Γ.Σ. Ηρακλής Θεσσαλονίκης για μία δεκαετία, μετά από τη θερμή υποστήριξη των μελών της, Ιωάννη Κούσκουρα και Ν. Μάνου, και των Μητροπολιτών Θεσσαλονίκης, Γενναδίου και Ιωακείμ Δ΄. Ωστόσο, στις 15 Ιουνίου 1913 απορρίφθηκε η απόφαση αυτή από τον Γενικό Διοικητή της Θεσσαλονίκης, Κωνσταντίνος Ρακτιβάν ο οποίος έπεσε θύμα εισηγήσεων που δεν είχαν μελετηθεί.

### Δεύτερο ιδιόκτητο γήπεδο (1913–1950)
Τον Νοέμβριο 1913 ο πρωθυπουργός της Ελλάδας Ελευθέριος Βενιζέλος ενέκρινε, και με προσωπική μεσολάβηση του Μητροπολίτη Θεσσαλονίκης Γενναδίου, την παραχώρηση ενός χώρου 15 στρεμμάτων απέναντι από το κεντρικό νοσοκομείο Θεσσαλονίκης (σημερινό γενικό νοσοκομείο Θεσσαλονίκης «Γεώργιος Γεννηματάς»), και δίπλα στην τουρκική Σχολή Ιδαδιέ όπου σήμερα βρίσκεται η πλατεία του Τμήματος Χημείας και η Φιλοσοφική Σχολή του Αριστοτελείου Πανεπιστημίου Θεσσαλονίκης (Α.Π.Θ.). Το οικόπεδο ισοπεδώθηκε και μεταφέρθηκαν τα όργανα γυμναστικής από το παλαιό γυμναστήριο. Στις 29 Ιανουαρίου 1915 συντάχθηκε το συμβόλαιο εκμίσθωσης του χώρου αυτού στον Γ.Σ. Ηρακλής Θεσσαλονίκης για την εγκατάσταση του γυμναστηρίου.

Το γήπεδο αυτό αποτέλεσε τον μοναδικό για πάνω από μία δεκαετία χώρο άθλησης και διεξαγωγής αγώνων για τη Θεσσαλονίκη με εξαίρεση το διάστημα της μεγάλης πυρκαγιάς της Θεσσαλονίκης (1917–1919), όπου ο Γ.Σ. Ηρακλής Θεσσαλονίκης διέθεσε το γήπεδο στους πυροπαθείς αλλά και στον Ερυθρό Σταυρό για να το μετατρέψει σε υπαίθριο νοσοκομείο. Από το 1916 το στάδιο του Γ.Σ. Ηρακλής Θεσσαλονίκης φιλοξενούσε πλέον και την ποδοσφαιρική ομάδα και έγινε ο βασικός χώρος όπου παιζόταν το ποδόσφαιρο στη Θεσσαλονίκη με τους συμμαχικούς στόλους της Entente να είναι σταθεροί θαμώνες στα χρόνια του Α΄ Παγκοσμίου Πολέμου.

Η γειτνίαση του Γ.Σ. Ηρακλής Θεσσαλονίκης με το νεοσυσταθέν Αριστοτέλειο Πανεπιστήμιο Θεσσαλονίκης (1925) δημιούργησε προβλήματα καθώς το πανεπιστήμιο αναπτυσσόταν και ήθελε επιπλέον χώρους. Το 1930 το Α.Π.Θ. προσπάθησε να διώξει τον Γ.Σ. Ηρακλής Θεσσαλονίκης από τον χώρο και η πολιτεία ως μεσοβέζικη λύση κατέληξε στην από κοινού χρήση του σταδίου με τους φοιτητές να γυμνάζονται σε συγκεκριμένες μέρες και ώρες. Οι προστριβές αυτές ήταν έντονες σε όλη τη δεκαετία του 1930 και το 1938 μετά από απόφαση του υπουργικού συμβουλίου το στάδιο αυτό παραχωρήθηκε στο Α.Π.Θ. για την επέκταση των εγκαταστάσεων του.

Στις 15 Οκτωβρίου 1950 συνέβη η έξωση του Γ.Σ. Ηρακλής Θεσσαλονίκης από το γήπεδο του. Ο Ηρακλής Θεσσαλονίκης θα αντιμετώπιζε τον Γ.Σ. Μέγα Αλέξανδρο Θεσσαλονίκης σε αγώνα πρωταθλήματος της Α΄ Κατηγορίας Ε.Π.Σ. Μακεδονίας 1950–1951. Όμως, η αστυνομία κατόπιν υπόδειξης του Α.Π.Θ. εμπόδισε τους φιλάθλους να εισέλθουν στο γήπεδο του Γ.Σ. Ηρακλής Θεσσαλονίκης, ενώ απαγόρευσε και τη διεξαγωγή του αγώνα, με την αιτιολογία ότι ο χώρος ανήκει στο Α.Π.Θ..

Από το 1950 ο Γ.Σ. Ηρακλής Θεσσαλονίκης δεν διαθέτει ιδιόκτητο ποδοσφαιρικό γήπεδο. Ωστόσο, ο αθλητικός σύλλογος διαθέτει τις δύο μεγάλες γηπεδικές εγκαταστάσεις στην περιοχή των Χορτατζήδων της Θεσσαλονίκης και στη περιοχή της Μίκρας της Καλαμαριάς για την κατασκευή ενός μελλοντικού ιδιόκτητου γηπέδου μαζί με τις υπόλοιπες αθλητικές εγκαταστάσεις του.

### Ιβανώφειο Κλειστό Γυμναστήριο

### Προπονητικό Κέντρο Μίκρας Καλαμαριάς
Το προπονητικό κέντρο της επαγγελματικής ομάδας ποδοσφαίρου του Γ.Σ. Ηρακλής Θεσσαλονίκης βρίσκεται στην περιοχή της Μίκρας της Καλαμαριάς, νοτιοανατολικά των εργατικών κατοικιών της Νέας Κρήνης της Καλαμαριάς, κοντά στην ακτή της θάλασσας του Θερμαϊκού κόλπου και περίπου στα 1000 μέτρα από την περιφερειακή τάφρο. Ο χώρος του προπονητικού κέντρου περιλαμβάνει δύο κομμάτια. Το πρώτο κομμάτι αποτελείται συνεχόμενα από 24.862,50 τ.μ. και 5.154 τ.μ. και το δεύτερο κομμάτι αποτελείται από 29.170 τ.μ., δηλαδή ο χώρος αυτός αποτελείται συνολικά από 59.126,50 τ.μ..

Τον Ιούνιο 1968 το Υπουργείο Βορείου Ελλάδος με έγγραφο του (αριθμός 5550 στις 16 Μαΐου 1968) προς τη Γενική Διεύθυνση Φορολογίας του Υπουργείου Οικονομικών όριζε ότι στον χώρο των 59.126,50 τ.μ. είναι δυνατή η ανέγερση σταδίου, γυμναστηρίου, κτηρίων, κ.λπ. με κανονικό ύψος. Δηλαδή ότι με την κατασκευή αυτή δεν εμποδίζεται η πολεοδομική ανάπτυξη της Θεσσαλονίκης και του ρυθμιστικού σχεδίου, και προέβλεπε αθλητικές εγκαταστάσεις στην παραθαλάσσια περιοχή με μόνο περιορισμό να διατηρηθεί η απόσταση του από τη θάλασσα του Θερμαϊκού κόλπου τουλάχιστον στα 25 μέτρα. Τέλος, ότι είναι δυνατή η παραχώρηση του συγκεκριμένου χώρου στη Γενική Γραμματεία Αθλητισμού για την πραγμάτωση του παραπάνω σκοπού.

Στις 1 Νοεμβρίου 2001 πραγματοποιήθηκαν τα εγκαίνια των γηπεδικών εγκαταστάσεων και του τριώροφου κτηρίου στο οποίο στεγάζονται οι λειτουργικές υπηρεσίες της επαγγελματικής ομάδας ποδοσφαίρου του Γ.Σ. Ηρακλής Θεσσαλονίκης.

Το προπονητικό κέντρο της Μίκρας Καλαμαριάς περιλαμβάνει:
* Τρία γήπεδα με χόρτο και προβολείς
* Αποδυτήρια
* Γυμναστήριο
* Πλήρες εργομετρικό κέντρο
* Γραφεία
* Αίθουσες διδασκαλίας
* Σάουνα
* Πισίνα

### Καυτανζόγλειο Εθνικό Στάδιο

## Αθλήματα
### Γ.Σ. Ηρακλής Θεσσαλονίκης (1908–2022)

#### Ηρακλής Θεσσαλονίκης Π.Α.Ε. (1979–1980, 1981–2011)

#### Γ.Σ. Ηρακλής Θεσσαλονίκης Τ.Α.Κ. (1992–1997, 2007–2010)

#### Γ.Σ. Ηρακλής Θεσσαλονίκης Τ.Α.Π. (1992–2013)

#### Ηρακλής Κ.Α.Ε. (1997–2004)

#### Ηρακλής 1908 Κ.Α.Ε. (2004–2007)

#### Ηρακλής Θεσσαλονίκης 2010 Κ.Α.Ε. (2010–2011)

#### Γ.Σ. Ηρακλής Θεσσαλονίκης 2017 Κ.Α.Ε. (2019–2022)

### Α.Ε.Π. Ηρακλής 1908 (2012–2019)

#### Α.Ε.Π. Ηρακλής 1908 Τ.Α.Π. (2012)

#### Α.Ε.Π. Ηρακλής 1908 Π.Α.Ε. (2012–2017)

#### Α.Ε.Π. Ηρακλής 1908 Νέα Π.Α.Ε. (2018–2019)

### Α.Σ. Ηρακλής 2015 (2015–2021)

#### Πετοσφαίριση Ηρακλής 2015 Τ.Α.Π. (2015–2020)

### Α.Σ. Ηρακλής Αμπελοκήπων (2020–2021)

### Ν.Γ.Σ. Ηρακλής Θεσσαλονίκης 1908 (2020–Σήμερα)

### Π.Ο.Τ. Ηρακλής (2021–Σήμερα)

#### Π.Ο.Τ. Ηρακλής Π.Α.Ε. (2021–Σήμερα)

### Γ.Σ. Ερμής Επαρχίας Αγιάς (2022–Σήμερα)

#### Γ.Σ. Ηρακλής Αγιάς Κ.Α.Ε. (2022–Σήμερα)

## Ενεργά Αθλητικά Τμήματα
### Τμήμα Ποδοσφαίρου

### Τμήμα Καλαθοσφαίρισης

### Τμήμα Πετοσφαίρισης

### Τμήμα Χειροσφαίρισης
Το **τμήμα χειροσφαίρισης ανδρών** ιδρύθηκε το 1994 και αδρανοποιήθηκε το 2012. Στις 1 Αυγούστου 2024 ο Ν.Γ.Σ. Ηρακλής Θεσσαλονίκης 1908 ίδρυσε το τμήμα χειροσφαίρισης, του οποίου έφορος ορίστηκε ο Στάθης Ρουμελιώτης, και εγγράφθηκε ως μέλος στην Ομοσπονδία Χειροσφαιρίσεως Ελλάδος. Ο Ν.Γ.Σ. Ηρακλής Θεσσαλονίκης 1908 κατέκτησε το πρωτάθλημα της Β΄ Εθνικής Κατηγορίας 2024–2025. Από την αγωνιστική περίοδο 2025–2026 το ανδρικό τμήμα χειροσφαίρισης αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας, με την επωνυμία **Νέος Γυμναστικός Σύλλογος Θεσσαλονίκης «Ηρακλής» 1908**.

### Τμήμα Υδατοσφαίρισης

### Τμήμα Rugby
Το **τμήμα rugby ανδρών** ιδρύθηκε το 2004. Ο Γ.Σ. Ηρακλής Θεσσαλονίκης κατέκτησε το Πρωτάθλημα Ελλάδας Rugby Union 2013 και 2 Πρωταθλήματα Ελλάδας Rugby Sevens (2013, 2014).

Το **τμήμα rugby γυναικών** ιδρύθηκε το 2013. Ο Γ.Σ. Ηρακλής Θεσσαλονίκης κατέκτησε το Πρωτάθλημα Ελλάδας Rugby Sevens 2014. Ο Ν.Γ.Σ. Ηρακλής Θεσσαλονίκης 1908 κατέκτησε το Πρωτάθλημα Ελλάδας Rugby Sevens 2024.

### Τμήμα Στίβου
Το **τμήμα στίβου** ιδρύθηκε το 1908. Ο Γ.Σ. Ηρακλής Θεσσαλονίκης κατέκτησε το Πανελλήνιο Πρωτάθλημα Στίβου Ανδρών 1975 και το Πανελλήνιο Πρωτάθλημα Στίβου Ανδρών 1976 διπλασίασε τα πρωταθλήματα του συλλόγου επαναλαμβάνοντας την επιτυχία. Το 1979 ο Γ.Σ. Ηρακλής Θεσσαλονίκης κατέκτησε το Πανελλήνιο Πρωτάθλημα Στίβου Ανδρών 1979 και το Πανελλήνιο Κύπελλο Στίβου Ανδρών 1979.

Το 1984, 1985, 1986 ο Γ.Σ. Ηρακλής Θεσσαλονίκης κατέκτησε το Πανελλήνιο Πρωτάθλημα Στίβου Ανδρών 1984, το Πανελλήνιο Πρωτάθλημα Στίβου Ανδρών 1985 και το Πανελλήνιο Πρωτάθλημα Στίβου Ανδρών 1986 αντίστοιχα. Το 1989 ο Γ.Σ. Ηρακλής Θεσσαλονίκης κατέκτησε το Πανελλήνιο Κύπελλο Στίβου Γυναικών 1989. Το 1990 ο Γ.Σ. Ηρακλής Θεσσαλονίκης κατέκτησε το Πανελλήνιο Κύπελλο Στίβου Ανδρών 1990 και το Πανελλήνιο Κύπελλο Στίβου Γυναικών 1990.

Το 1990 η Βούλα Πατουλίδου βραβεύτηκε από τον Π.Σ.Α.Τ. ως Ελληνίδα αθλήτρια της χρονιάς. Το 1992 στους Θερινούς Ολυμπιακούς Αγώνες 1992 της Βαρκελώνης, η αθλήτρια του Γ.Σ. Ηρακλής Θεσσαλονίκης Βούλα Πατουλίδου κατέκτησε το χρυσό μετάλλιο στα 100 μέτρα με εμπόδια. Επίσης, βραβεύτηκε από τον Π.Σ.Α.Τ. ως Ελληνίδα αθλήτρια της χρονιάς για δεύτερη φορά στην καριέρα της.

Το 2000 στους Θερινούς Ολυμπιακούς Αγώνες 2000 του Σίδνεϊ η δισκοβόλος του Γ.Σ. Ηρακλής Θεσσαλονίκης Αναστασία Κελεσίδου κατέκτησε το ασημένιο μετάλλιο. Το 2004 στους Θερινούς Ολυμπιακούς Αγώνες 2004 της Αθήνας η δισκοβόλος του Γ.Σ. Ηρακλής Θεσσαλονίκης Αναστασία Κελεσίδου κατέκτησε το ασημένιο μετάλλιο.

### Τμήμα Επιτραπέζιας Αντισφαίρισης
Το **τμήμα επιτραπέζιας αντισφαίρισης ανδρών** ιδρύθηκε το 2013 και αδρανοποιήθηκε το 2017. Ο Γ.Σ. Ηρακλής Θεσσαλονίκης κατέκτησε διαδοχικά τα πρωταθλήματα της Α΄ Κατηγορίας Βόρειας Ελλάδας 2013–2014, της Β΄ Εθνικής Κατηγορίας (Βόρεια Ελλάδα) 2014–2015 και της Α2 Εθνικής Κατηγορίας 2015–2016. Το 2017 ο Γ.Σ Ηρακλής Θεσσαλονίκης κατέκτησε τη 2η θέση στην Α1 Εθνική Κατηγορία 2016–2017.

Στις 9 Σεπτεμβρίου 2024 ο Ν.Γ.Σ. Ηρακλής Θεσσαλονίκης 1908 ίδρυσε το τμήμα επιτραπέζιας αντισφαίρισης, του οποίου έφορος ορίστηκε ο Νίκος Γραμμένος, και εγγράφθηκε ως μέλος στην Ελληνική Φίλαθλη Ομοσπονδία Επιτραπέζιας Αντισφαίρισης. Ο Ν.Γ.Σ. Ηρακλής Θεσσαλονίκης 1908 κατέκτησε το πρωτάθλημα της Α΄ Κατηγορίας Βόρειας Ελλάδας 2024–2025. Από την αγωνιστική περίοδο 2025–2026, το ανδρικό τμήμα επιτραπέζιας αντισφαίρισης αγωνίζεται στο τρίτο τη τάξει πρωτάθλημα της Β΄ Εθνικής Κατηγορίας (Βόρεια Ελλάδα), με την επωνυμία **Νέος Γυμναστικός Σύλλογος Θεσσαλονίκης «Ηρακλής» 1908**.

### Τμήμα Kολύμβησης
Το **τμήμα κολύμβησης** ιδρύθηκε το 1912. Το κολυμβητικό τμήμα είναι ένα από τα σημαντικότερα τμήματα του αθλητικού συλλόγου. Ιδρυτικό μέλος της Κολυμβητικής Ομοσπονδίας Ελλάδας (Κ.Ο.Ε.) από το 1928, είτε στα μπλόκια του Θερμαϊκού κόλπου είτε στα κολυμβητήρια της Θεσσαλονίκης γράφει την δική του ιστορία. Από τις διαδρομές του αθλητικού συλλόγου όλα αυτά τα χρόνια έχουν περάσει χιλιάδες Θεσσαλονικείς και στα μητρώα έχουν καταγραφεί πολλοί επιφανείς άνθρωποι της Θεσσαλονίκης.

Η ιστορία του τμήματος κολύμβησης μπορεί να χωρισθεί σε 2 μέρη. Το πρώτο περιλαμβάνει τα πρώτα και δύσκολα χρόνια. Τα μπλόκια στον Θερμαϊκό κόλπο, τις παράγκες τους ρομαντικούς εραστές του αθλητισμού, την λειτουργία μόνο τους καλοκαιρινούς μήνες, και τελειώνει με την κατασκευή και λειτουργία του πρώτου κολυμβητηρίου στη Θεσσαλονίκη το 1975. Το δεύτερο ξεκινά από την μεταστέγαση του τμήματος κολύμβησης στο Εθνικό Κολυμβητήριο Θεσσαλονίκης και συνεχίζεται μέχρι σήμερα. Όλα αυτά τα χρόνια όμως το τμήμα κολύμβησης εξακολουθεί να υπηρετεί τα ίδια ιδανικά και να προσφέρει σε όλα τα μέλη του εκμάθηση της κολύμβησης, αθλητισμό ή και τον πρωταθλητισμό.

Τα πρώτα στοιχεία για το κολυμβητικό τμήμα έρχονται από το 1914, όταν ο Γ.Σ. Ηρακλής Θεσσαλονίκης διοργανώνει τους 1ους ναυτικούς αγώνες με κολυμβητικά αγωνίσματα ταχύτητας, αντοχής, καταδύσεων, λεμβοδρομίες αλλά και κάποια πρωτότυπα όπως το κυνήγι πάπιας. Το 1925 ξαναοργανώνει τους ίδιους αγώνες. Πιο έντονη παρουσία έχουμε από το 1928 και μετά με την σύσταση της Ελληνικής Κολυμβητικής Ομοσπονδίας Φιλάθλων (Ε.Κ.Ο.Φ.). Εκπρόσωπος του συλλόγου στην Ε.Κ.Ο.Φ. γίνεται ο αντιναύαρχος Δ. Λούνδρας. Η ελληνική ομοσπονδία αναθέτει στον Γ.Σ. Ηρακλής Θεσσαλονίκης την διοργάνωση αγώνων όπως το Πρωτάθλημα Βορείου Ελλάδος, και συμμετέχει ανελλιπώς στα πανελλήνια πρωταθλήματα που διεξάγονται στην Αθήνα.

Ένα από τα μόνιμα προβλήματα του τμήματος κολύμβησης ήταν η έλλειψη χώρων άσκησης. Τα ξύλινα παραπήγματα που στήνονταν στις παραλίες έπαιζαν τον ρόλο των αποδυτηρίων και γκρεμιζόταν συνεχώς. Η κακοκαιρία έφερνε σκουπίδια και ξύλα στον χώρο προπόνησης με αποτέλεσμα να διακόπτονται οι προπονήσεις για μεγάλα διαστήματα. Τα πρώτα χρόνια φιλοξενείται από τη Χ.Α.Ν. Θεσσαλονίκης και το 1927 χτίζει ένα παράπηγμα στην παραλία Τζουβανάκη (κεραμοποιείο Αλλατίνη).

Ένα άλλο χαρακτηριστικό των προπολεμικών χρόνων ήταν ότι οι κολυμβητές έπαιζαν και υδατοσφαίριση και συνήθως τον χειμώνα ασχολούνταν και με τον στίβο. Οι αθλητές που ξεχωρίζουν είναι οι Στάνιτσας, Κολτσάκης, Ρωμανός, Μουζενίδης, Καραμπάτης, Μικέ Αλντιντσά, Άντιλοπ, Καρμπέτης, Κονταξάκης, Μαυρομάτης, Γαλλόπουλος, Μιτσούλης. Κοντά στα τέλη της δεκαετίας του 1930 έχουμε τις αναφορές στον Γεώργιο Ιβάνοφ, ο οποίος διεκδικείται και από άλλους αθλητικούς συλλόγους. Συμμετέχει σε κολυμβητικούς αγώνες κυρίως στο ελεύθερο, σε αγώνες υδατοσφαίρισης και πολλές φορές αναλαμβάνει και την εκγύμναση των αθλητών. Η κολυμβητική δραστηριότητα σταματά το 1939 λόγω των πολέμων. Αναφορές έχουμε ξανά από το 1946 και μετά. Συνεχείς μετεγκαταστάσεις σε χώρους είναι το χαρακτηριστικό της περιόδου.

Μεγάλη μορφή του ελληνικού αθλητισμού και εξέχουσα φυσιογνωμία αποτελεί για όλους ο Γεώργιος Ιβάνοφ, κολυμβητής του Γ.Σ. Ηρακλής Θεσσαλονίκης και ήρωας της Αντίστασης κατά των Ναζιστών Γερμανών. Ο Γεώργιος Ιβάνοφ–Σαϊνόβιτς γεννήθηκε στην Πολωνία και μεγάλωσε στην Ελλάδα. Υπήρξε αθλητής του Γ.Σ. Ηρακλής Θεσσαλονίκης από το 1926, όπου αρχικά αγωνίστηκε στην ομάδα ποδοσφαίρου. Ταυτόχρονα, ασχολήθηκε με την υδατοσφαίριση και την κολύμβηση η οποία υπήρξε το άθλημα με το οποίο αναδείχθηκε πολλές φορές πρωταθλητής και recordman Ελλάδας. Κατά την περίοδο της κατοχής σημαντική υπήρξε η αντιστασιακή δραστηριότητα του Γεωργίου Ιβάνοφ, ο οποίος το 1944 πέρασε στο πάνθεον των ηρώων αφού εκτελέστηκε από τους Ναζιστές Γερμανούς για την δράση του ως σαμποτέρ. Το 1953 καθιερώθηκε η τέλεση των Πανθεσσαλονικείων Αγώνων προς τιμή του ήρωα Γεωργίου Ιβάνοφ. Το όνομα του έχει δοθεί στο Ιβανώφειο Κλειστό Γυμναστήριο το οποίο αποτελεί το ιδιόκτητο γήπεδο καλαθοσφαίρισης του Γ.Σ. Ηρακλής Θεσσαλονίκης.

Το 1945 επετράπη η ανέγερση ξύλινου παραπήγματος στον παραθαλάσσιο χώρο πίσω από το παλιό Κυβερνείο (Γερμανική Σχολή και Λαογραφικό Μουσείο) το οποίο χρησιμοποιείτο ως αποδυτήριο του τμήματος κολύμβησης. Το 1947 απομακρύνεται από εκεί και μεταφέρεται στη περιοχή «Σχολή Τυφλών». Το 1955 ξαναφεύγει και πάει στο Καραμπουρνάκι της Καλαμαριάς στο σημείο που είναι σήμερα ο Ναυτικός Όμιλος Θεσσαλονίκης κάτω από αντίξοες συνθήκες. Τελευταία μετεγκατάσταση έγινε στις αρχές της δεκαετίας το 1960 στην περιοχή του γηπέδου Ανατόλια κάτω από τη σημερινή οδό Θεμιστοκλή Σοφούλη. Αυτή ήταν και η τελευταία έδρα του τμήματος κολύμβησης πριν από την έναρξη λειτουργίας του Εθνικού Κολυμβητηρίου Θεσσαλονίκης.

Τη δεκαετία του 1960 δεσπόζει η μορφή του Άγγελου Χριστοφορίδη, ως έφορος του τμήματος κολύμβησης του Γ.Σ. Ηρακλής Θεσσαλονίκης, πατριάρχη της κολύμβησης του Γ.Σ. Ηρακλής Θεσσαλονίκης. Καταφέρνει να συγκεντρώσει στα μητρώα του αθλητικού συλλόγου πολλούς αξιόλογους κολυμβητές, να δημιουργήσει μια ομάδα ανταγωνιστική που θα φέρει στον αθλητικό σύλλογο πολλές διακρίσεις.

Με τη βοήθεια και άλλων ιστορικών στελεχών (Καβακά, Κοσμόπουλου, Γαρέζου) αλλά και των κολυμβητών βελτιώνει τις εγκαταστάσεις της περιοχής Ανατόλια με πλωτές εξέδρες, διαδρομές με φελλούς αλλά και το πιο σημαντικό να συνδέσει με την ύδρευση τα αποδυτήρια για να πλένονται οι κολυμβητές. Κολυμβητές της περιόδου εκείνης που ξεχώρισαν ήταν οι Αντώνιος Κυπριώτης, Γρηγόρης Μουρούζης, Θέμης Τζούμας (πρωταθλητές και προπονητές του συλλόγου επί σειρά ετών), Γιάννης Καζινιέρης, Πάρης Χασεκίογλου, Β. Κιρκοριάν, Γ. Βασιλείου, Χ. Τσαβαρτζίδης, αδελφές Ανδρικοπούλου, Λάσκαρη, Σοφία Παπαθανασίου, Β. Τσιριγκάνου.

Με την έναρξη της λειτουργίας του Eθνικού Kολυμβητηρίου Θεσσαλονίκης ξεκινά μία νέα εποχή για το τμήμα κολύμβησης. Η δυνατότητα λειτουργίας όλο τον χρόνο οδηγεί τον Γ.Σ. Ηρακλής Θεσσαλονίκης στη αναδιοργάνωση του τμήματος κολύμβησης, στη δημιουργία υποδομών και στην πρόσληψη μονίμων προπονητών. Τον ρόλο των προπονητών τα πρώτα χρόνια αναλαμβάνουν παλιοί κολυμβητές του αθλητικού συλλόγου όπως ο Γρηγόρης Μουρούζης, ο Θέμης Τζούμας, ο Πάρης Χασεκίογλου, και ο Γιάννης Καζινιέρης. Ο Άγγελος Χριστοφορίδης παρόν και αυτός σε αυτή τη μεταβατική περίοδο στη θέση του εφόρου. Κολυμβητές που διακρίνονται τα πρώτα χρόνια με μετάλλια στα πανελλήνια πρωταθλήματα είναι ο Δημήτρης Κιούκας, ο Κυριάκος Κοσμίδης, ο Παναγιώτης Γιαννακόπουλος η Κάρεν Ντάουμπερ και ο Παναγιώτης Βαρδουκέλης.

Κοντά στα τέλη της δεκαετίας του 1970 βγαίνουν από την τότε Ε.Α.Σ.Α. και οι πρώτοι πτυχιούχοι προπονητές οι οποίοι αναλαμβάνουν την προπονητική ηγεσία του αθλητικού συλλόγου. Πιο σημαντικοί οι Σεραφείμ Αλεξίου και Δημήτρης Λούπος οι οποίοι είτε μαζί είτε διαδοχικά κρατούν τα ινία του τμήματος κολύμβησης για μία 20ετία και την οδηγούν σε διακρίσεις, όπως την κατάκτηση του πρωταθλήματος στην κατηγορία Εφήβων–Νεανίδων το 1987, τη στελέχωση των εθνικών ομάδων με αθλητές του αθλητικού συλλόγου, την κατάρριψη πανελληνίων ρεκόρ και την δημιουργία πολλών πρωταθλητών. Κολυμβητές που ξεχωρίζουν είναι ο Μιχάλης Μαουσίδης, Βαΐα Μαργαρίτου, η οποία κατέκτησε το πρώτο χρυσό μετάλλιο σε πανελλήνιο πρωτάθλημα των νεότερων χρόνων, Χαρούλα Μαργαρίτου, Γιούλα Μπεζεργιάννη, Γιώργος Καπαδόπουλος και άλλοι.

Το 1978 ιδρύεται ο Σύλλογος Γονέων και Κηδεμόνων με πρώτο πρόεδρο τον Κωνσταντίνο Κοντό. Ένας θεσμός που παίζει σημαντικό ρόλο μέχρι και σήμερα, βοηθώντας το τμήμα κολύμβησης οικονομικά αλλά και λειτουργικά. Οι καλές σχέσεις και η συνεργασία Συλλόγου Γονέων και Κηδεμόνων και του τμήματος κολύμβησης έφερε συχνά εντυπωσιακά αποτελέσματα όμως δεν έλειψαν και οι περίοδοι έντασης όπως το 1988 όταν τα προβλήματα αποδεκάτισαν τον αθλητικό σύλλογο. Πρόεδροι του Συλλόγου Γονέων και Κηδεμόνων που ξεχώρισαν για την προσφορά τους ήταν ο πρώτος πρόεδρος Κωνσταντίνος Κοντός, ο Βίκτωρ Παπαθανασίου, ο Θανάσης Σιούτας, ο Θανάσης Παράσχος, ο Δημήτρης Θερμός, και ο σημερινός πρόεδρος Γιώργος Κοσμίδης. Πολλοί από τους προέδρους του Συλλόγου Γονέων και Κηδεμόνων διετέλεσαν και έφοροι του τμήματος κολύμβησης.

Τη δεκαετία του 2000 προπονητής του τμήματος κολύμβησης ήταν ο Γιώργος Χουζούρης. Από το 1998 έχει ξεκινήσει μία συνεχόμενη και διαρκής ανοδική πορεία με πολλές διακρίσεις και σημαντικότερη την κατάκτηση του Πανελληνίου Πρωταθλήματος Παίδων (13 έως 16 ετών) το 2007 και του Πανελληνίου Πρωταθλήματος Εφήβων (17 και 18 ετών) το 2008, αλλά και θέσεις στην τριάδα άλλων κατηγοριών από το 2003 μέχρι και το 2007. Πρωταθλητές Ελλάδας αναδεικνύονται οι Ειρήνη Σηφάκη, Δημήτρης Χαλκιάς, Χαράλαμπος Γεωργίου, Ανέστης Αραμπατζής, Γιώργος Ορτίτζιος, Κώστας Ζυγούρας, Γιώργος Κατερίνης, Αντωνία Παπαδοπούλου. Συμμετοχή στην Εθνική Ελλάδας είχαν οι Ειρήνη Σηφάκη, Χαράλαμπος Γεωργίου, Ανέστης Αραμπατζής, Γιώργος Ορτίτζιος, Δημήτρης Χαλκιάς και πανελλήνια ρεκόρ κατέρριψαν η Ειρήνη Σηφάκη, ο Δημήτρης Χαλκιάς και ο Ανέστης Αραμπατζής.

### Τμήμα Kαλλιτεχνικής Kολύμβησης
Το **τμήμα καλλιτεχνικής κολύμβησης** ιδρύθηκε το 1995. Από το 2011 ο έφορος του τμήματος καλλιτεχνικής κολύμβησης είναι ο Κωνσταντίνος Κωνσταντινίδης. Οι προπονήτριες της ομάδας είναι η πρώην αθλήτρια του συλλόγου και ολυμπιονίκης το 2004 Ευγενία Κουτσούδη, η παλαίμαχη αθλήτρια και μέλος όλων των εθνικών ομάδων Μιχαέλα Κωστράκη και η Όλγα Πελεκάνου ολυμπιονίκης το 2004. Όλες με τεράστια εμπειρία αλλά και προσφορά στο άθλημα της καλλιτεχνικής κολύμβησης. Η ομάδα αρχικά είχε στο δυναμικό της 10 κολυμβήτριες, ενώ σήμερα περισσότερες από 60 σε όλες τις κατηγορίες ηλικιών.

Η ομάδα τα τελευταία χρόνια έχει επιδείξει μεγάλη ανάπτυξη και έχει κερδίσει πολλά μετάλλια σε όλες τις αγωνιστικές κατηγορίες. Κορυφαία κολυμβήτρια τα τελευταία χρόνια και μέλος της ολυμπιακής ομάδας για το Παρίσι 2024 η πρωταθλήτρια Μαρία Καραπαναγιώτου. Άλλες κολυμβήτριες που έχουν διακριθεί με τις εθνικές ομάδες αλλά και συλλογικά τα τελευταία χρόνια ήταν η Αγγελική Βουχάρα, η Κωνσταντίνα Αγγελοπούλου και η Όλγα Ιμβριώτη με μετάλλια σε ευρωπαϊκές και εθνικές διοργανώσεις.

### Τμήμα Kαταδύσεων
Το **τμήμα καταδύσεων** ιδρύθηκε το 2019. Ο Ν.Γ.Σ. Ηρακλής Θεσσαλονίκης 1908 κατέκτησε το Κύπελλο Άνοιξης, το οποίο διοργανώθηκε το Σαββατοκύριακο (8 Απριλίου και 9 Απριλίου 2023) στο Κλειστό Κολυμβητήριο Βόλου «Ιάσων Ζηργάνος». Η ομάδα της Θεσσαλονίκης συγκέντρωσε 4 χρυσά μετάλλια, όσα και οι 5 κύκλοι, και 7 αργυρά μετάλλια.

Εξαιρετικές εμφανίσεις πραγματοποιήσαν οι 8 αθλητές του τμήματος καταδύσεων του Ν.Γ.Σ. Ηρακλής Θεσσαλονίκης 1908 οι οποίοι συμμετείχαν στο Πανελλήνιο Πρωτάθλημα Καταδύσεων Open, Α΄, Β΄, Γ΄, Δ΄, Ε΄ Κατηγοριών, το οποίο διεξήχθη στο κλειστό καταδυτήριο του Ο.Α.Κ.Α.. Ο αθλητικός σύλλογος αναδείχθηκε τριπλός πρωταθλητής, κατακτώντας την 1η θέση σε 3 κατηγορίες:  Γ΄ & Δ΄ Κατηγορία Ανδρών–Γυναικών, Γ΄ & Δ΄ Κατηγορία Γυναικών, Open Κατηγορία Γυναικών.

### Τμήμα Ξιφασκίας
Το **τμήμα ξιφασκίας** ιδρύθηκε το 1972 από τον προπονητή Ιωάννη Καραμαζάκη, ο οποίος παρέμεινε στην τεχνική ηγεσία του τμήματος έως το θάνατό του το 1978. Το 1982 το τμήμα ξιφασκίας κατέκτησε το Πρωτάθλημα Ξίφους Μονομαχίας Ανδρών 1982 και το Κύπελλο Ξιφασκίας Γυναικών 1982, ενώ το 1983 κατέκτησε το Πρωτάθλημα Ξιφασκίας Ανδρών 1983.

## Ανενεργά Αθλητικά Τμήματα
### Τμήματα Hockey
Το **τμήμα roller hockey ανδρών** και το **τμήμα hockey πάγου ανδρών** ιδρύθηκαν το 2008 και αδρανοποιήθηκαν το 2016.

### Τμήμα Cricket
Το **τμήμα cricket ανδρών** ιδρύθηκε το 2015 και αδρανοποιήθηκε το 2018.

### Τμήμα Ποδηλασίας
Το **τμήμα ποδηλασίας** ιδρύθηκε το 1931 και επανιδρύθηκε το 1972 από τον Μιχάλη Κάσπαρη με την υποστήριξη του τότε προέδρου Κωνσταντίνου Κοσμόπουλου. Κατά το χρονικό διάστημα 1976–1978 ο Γ.Σ. Ηρακλής Θεσσαλονίκης κατέκτησε τις 4 από τις 5 πρώτες θέσεις στο Πανελλήνιο Πρωτάθλημα Ποδηλασίας Ανοικτού Δρόμου, με αθλητές όπως ο Στέλιος Γιολτζικνός, ο Θανάσης Ζιώγας και ο Γιώργος Ανδριανόπουλος. Η παράδοση συνεχίστηκε με πολλούς σπουδαίους αθλητές, όπως ο Νίκος Μπαρμπαρούσης ο οποίος κυριάρχησε σε τοπικά και διεθνή πρωταθλήματα, και ο Τάσος Παναγιωτίδης ο οποίος διακρίθηκε τόσο ως αθλητής όσο και ως προπονητής.

Στις 10 Δεκεμβρίου 2024 ο Ν.Γ.Σ. Ηρακλής Θεσσαλονίκης 1908 ίδρυσε το τμήμα ποδηλασίας, του οποίου έφορος ορίστηκε ο Αντώνης Τολιόπουλος. Το τμήμα ποδηλασίας στοχεύει στη δημιουργία μίας δυναμικής ομάδας αθλητών όλων των κατηγοριών, από Elite και Masters έως τις νεότερες ηλικιακές ομάδες.

### Τμήμα Πάλης
Το **τμήμα πάλης** ιδρύθηκε το 1924 και επανιδρύθηκε το 1967. Το 2000 ο Γ.Σ. Ηρακλής Θεσσαλονίκης κατακτά για πρώτη φορά το Πανελλήνιο Πρωτάθλημα Ελευθέρας Πάλης Ανδρών 2000. Μέσα στη δεκαετία 2001–2010, ο Γ.Σ. Ηρακλής Θεσσαλονίκης κατέκτησε όλα τα Πανελλήνια Πρωταθλήματα Ελευθέρας Πάλης Ανδρών (2001, 2002, 2003, 2004, 2005, 2006, 2007, 2008, 2009, 2010).

### Τμήμα Πυγμαχίας
Το **τμήμα πυγμαχίας** ιδρύθηκε το 1965 με πρωτεργάτη τον πυγμάχο και προπονητή Τάκη Θωμαΐδη.

### Τμήμα Judo
Το **τμήμα Judo** ιδρύθηκε το 1979 με πρωτοβουλία των πρωτοπόρων του αθλήματος Δημοσθένη Κατσιάρη και Μάριου Καρδάτου.

### Τμήμα Άρσης Βαρών
Το **τμήμα άρσης βαρών** ιδρύθηκε το 1920 και επανιδρύθηκε το 1967.

### Τμήμα Teqball
Στις 19 Μαρτίου 2025 ο Ν.Γ.Σ. Ηρακλής Θεσσαλονίκης 1908 ίδρυσε το τμήμα teqball. Το τμήμα teqball είναι ανοικτό σε όλες τις ηλικίες και σε όλα τα επίπεδα εμπειρίας, είτε για έναν ποδοσφαιριστή ο οποίος θέλει να εξελίξει την τεχνική του, είτε για έναν αθλητή ο οποίος αναζητά μια διασκεδαστική πρόκληση.

## Ευρωπαϊκές Επιτυχίες
[right|thumb|200px|Οι 5 συμμετοχές του [Ηρακλής Θεσσαλονίκης (πετοσφαίριση ανδρών)|Γ.Σ. Ηρακλής Θεσσαλονίκης στο final 4 του C.E.V. Champions League.]]

Ο Γ.Σ. Ηρακλής Θεσσαλονίκης δεν έχει κατακτήσει κάποιο ευρωπαϊκό τρόπαιο. Το τμήμα καλαθοσφαίρισης ανδρών έχει βρεθεί 2 φορές στο final four του Κυπέλλου Σαπόρτα. Το τμήμα πετοσφαίρισης ανδρών έχει να επιδείξει 5 συμμετοχές στο final four του C.E.V. Champions League, εκ των οποίων οι 3 συμμετοχές ήταν στον τελικό. Τέλος, το τμήμα ποδοσφαίρου ανδρών έχει κατακτήσει το Κύπελλο Βαλκανίων 1984–1985.

## Μετάλλια Εθνικής Ομάδας Ελλάδας
### Γ.Σ. Ηρακλής Θεσσαλονίκης (1908–2022)
#### Θερινοί Ολυμπιακοί Αγώνες

#### Παγκόσμιο Πρωτάθλημα Στίβου

#### Ευρωπαϊκό Πρωτάθλημα Στίβου

#### Ευρωπαϊκό Πρωτάθλημα Κλειστού Στίβου

#### Ευρωπαϊκό Πρωτάθλημα Στίβου κάτω των 23 ετών

#### Βαλκανικό Πρωτάθλημα Στίβου

#### Βαλκανικό Πρωτάθλημα Κλειστού Στίβου

#### Παγκόσμιο Πρωτάθλημα Κλειστού Στίβου Masters

#### Βαλκανικό Πρωτάθλημα Στίβου Masters

#### Βαλκανικό Πρωτάθλημα Κλειστού Στίβου Masters

### Ν.Γ.Σ. Ηρακλής Θεσσαλονίκης 1908 (2020–Σήμερα)
#### Ευρωπαϊκό Πρωτάθλημα Πετοσφαίρισης Άμμου κάτω των 18 ετών

#### Βαλκανικό Πρωτάθλημα Πετοσφαίρισης Άμμου κάτω των 20 ετών

## Τρόπαια
### Γ.Σ. Ηρακλής Θεσσαλονίκης (1908–2022)
#### Τμήμα Ποδοσφαίρου

#### Τμήμα Καλαθοσφαίρισης

#### Τμήμα Πετοσφαίρισης

#### Τμήμα Υδατοσφαίρισης

#### Τμήμα Rugby

#### Τμήμα Στίβου

#### Τμήμα Επιτραπέζιας Αντισφαίρισης

#### Τμήμα Κολύμβησης

#### Τμήμα Ξιφασκίας

#### Τμήμα Πάλης

#### Τμήμα Πυγμαχίας

### Α.Ε.Π. Ηρακλής 1908 (2012–2019)
#### Τμήμα Ποδοσφαίρου

### Α.Σ. Ηρακλής 2015 (2015–2021)
#### Τμήμα Ποδοσφαίρου

#### Τμήμα Πετοσφαίρισης

### Ν.Γ.Σ. Ηρακλής Θεσσαλονίκης 1908 (2020–Σήμερα)
#### Τμήμα Καλαθοσφαίρισης

#### Τμήμα Πετοσφαίρισης

#### Τμήμα Χειροσφαίρισης

#### Τμήμα Rugby

#### Τμήμα Στίβου

#### Τμήμα Επιτραπέζιας Αντισφαίρισης

#### Τμήμα Κολύμβησης

#### Τμήμα Καταδύσεων

### Π.Ο.Τ. Ηρακλής (2021–Σήμερα)
#### Τμήμα Ποδοσφαίρου

## Οπαδοί
### Σύνδεσμοι Οπαδών
[μικρογραφία|Οργανωμένοι οπαδοί του Γ.Σ. Ηρακλής Θεσσαλονίκης στη Θύρα 10 του [Καυτανζόγλειο Εθνικό Στάδιο|Καυτανζογλείου Εθνικού Σταδίου, σε έναν εντός έδρα αγώνα με τον Α.Ο. Παναθηναϊκό.]]
[μικρογραφία|300x300εσ|Οργανωμένοι οπαδοί του Γ.Σ. Ηρακλής Θεσσαλονίκης σε έναν εκτός έδρας αγώνα με τον [Α.Π.Σ. Πανθρακικός|Α.Π.Σ. Πανθρακικό στην εναρκτήρια αγωνιστική της αγωνιστικής περιόδου 2009–2010 της Super League στις 23 Αυγούστου 2009.]]

#### Ενεργοί Σύνδεσμοι Οπαδών
* **Σύνδεσμος Φίλων Ηρακλή «Αυτόνομη Θύρα 10»**: Ιδρύθηκε το 2007 και διαθέτει παραρτήματα σε Καβάλα, Φλώρινα, Κοζάνη, Χαλκιδική, Τρίλοφο Θεσσαλονίκης, Ανατολικό Θεσσαλονίκης (Βαλμάδα), Στρατώνι Χαλκιδικής, Κιλκίς, Νέα Μηχανιώνα, Σέρρες, Χαλάστρα.
* **Σύνδεσμος Φίλων Ηρακλή Ασβεστοχωρίου**: Ιδρύθηκε το 1964.
* **Σύνδεσμος Φίλων Ηρακλή Αθηνών**: Ιδρύθηκε το 2008.
* **Λέσχη Φίλων Ηρακλή**
* **Όμιλος 1899**

Εκτός Θεσσαλονίκης έχουν ανοίξει σύνδεσμοι οπαδών στο Ασβεστοχώρι, στα Βασιλικά Θεσσαλονίκης, στο Ανατολικό Θεσσαλονίκης (Βαλμάδα), στην Κοζάνη, στην Αλεξάνδρεια Ημαθίας, στην Αθήνα, στο Κιλκίς, στη Δράμα, στην Καστοριά, στην Πτολεμαΐδα, στην Κομοτηνή, στην Αλεξανδρούπολη, στη Νέα Φώκαια Χαλκιδικής και σε πολλές άλλες πόλεις της Ελλάδας.

#### Ανενεργοί Σύνδεσμοι Οπαδών
* **Ανανεωτικό Πανελλήνιο Ανεξάρτητο Τμήμα Συνδεσμιτών Ηρακλή** (**Α.Π.Α.Τ.Σ.Η.**): Ιδρύθηκε το 1999 με κύρια έδρα τις Συκιές Θεσσαλονίκης και διέθετε 9 παραρτήματα σε όλη την Ελλάδα. Τα παραρτήματα του Α.Π.Α.Τ.Σ.Η. ήταν σε Αθήνα, Ντεπώ Θεσσαλονίκης, Νέο Κορδελιό, Νέα Μηχανιώνα, Καστοριά και σε ορισμένες άλλες περιοχές της Ελλάδας. Μέχρι και σήμερα, το banner του Α.Π.Α.Τ.Σ.Η. ακολουθεί τον Γ.Σ. Ηρακλής Θεσσαλονίκης σε όλα τα αθλήματα χωρίς να υπάρχει επίσημη λειτουργία του συνδέσμου.
* **Σύνδεσμος Φίλων Ηρακλή «Γαλάζιοι»**: Ιδρύθηκε το 1975 με έδρα την οδό Αγίου Δημητρίου στη Θεσσαλονίκη. Ο σύνδεσμος είχε 13.000 μέλη το 1979.
* **Σύνδεσμος Φίλων Ηρακλή Παπάφη**: Ιδρύθηκε το 1976 με έδρα την ομώνυμη περιοχή της Τούμπας Θεσσαλονίκης. Θεωρήθηκε ως ο δυνατότερος σύνδεσμος οπαδών στην Ελλάδα την πενταετία 1995–2000.
* **Σύνδεσμος Φίλων Ηρακλή «Κυανοί»**: Ιδρύθηκε το 1980 με κύρια έδρα τους Αμπελοκήπους Θεσσαλονίκης και διέθετε παράρτημα στη Νέα Μενεμένη από το 1999.
* **Σύνδεσμος Φίλων Ηρακλή Σαράντα Εκκλησιών**: Με έδρα τις Σαράντα Εκκλησιές Θεσσαλονίκης.

### Γνωστοί Οπαδοί
#### Δημοσιογράφοι
* Γρηγόρης Αρναούτογλου, παρουσιαστής

#### Καλλιτέχνες
* Πασχάλης Τερζής, λαϊκός τραγουδιστής
* Αντώνης Ρέμος, λαϊκός τραγουδιστής
* Ιεροκλής Μιχαηλίδης, ηθοποιός
* Ελεάνα Παπαϊωάννου, τραγουδιστρια
* Δημήτρης Σταρόβας, ηθοποιός, τραγουδιστής
* Θοδωρής Αθερίδης, ηθοποιός

#### Αθλητές
* Σάββας Κωφίδης, πρώην διεθνής ποδοσφαιριστής και αρχηγός του Ηρακλή, προπονητής
* Λάκης Παπαϊωάννου, πρώην διεθνής ποδοσφαιριστής του Ηρακλή, προπονητής
* Λάζαρος Παπαδόπουλος, πρώην διεθνής καλαθοσφαιριστής του Ηρακλή
* Τάσος Κατσαμπής, πρώην ποδοσφαιριστής και αρχηγός του Ηρακλή
* Λευτέρης Κακιούσης, πρώην διεθνής καλαθοσφαιριστής και αρχηγός του Ηρακλή
* Αντρέι Κράβαρικ, πρώην διεθνής πετοσφαιριστής και αρχηγός του Ηρακλή
* Νίκος Χατζηβρέττας, πρώην διεθνής καλαθοσφαιριστής του Ηρακλή
* Δανιήλ Παπαδόπουλος, πρώην ποδοσφαιριστής και αρχηγός του Ηρακλή, προπονητής
* Δημήτρης Βεργίνης, πρώην καλαθοσφαιριστής και αρχηγός του Ηρακλή
* Φάνης Τουτζιάρης, πρώην ποδοσφαιριστής του Ηρακλή
* Αλέκος Λεώνης, πρώην διεθνής πετοσφαιριστής και προπονητής του Ηρακλή
* Πωλίνα Τριγωνίδου, πετοσφαιρίστρια   
* Νίκος Κούβελας, πρώην καλαθοσφαιριστής του Ηρακλή
* Νίκος Λιάρος, πρώην ποδοσφαιριστής του Ηρακλή, μέλος του Κ.Κ.Ε.
* Γεώργιος Ιβάνοφ, Ελληνοπολωνός αθλητής του Ηρακλή και σπουδαίος αντιστασιακός και σαμποτέρ κατά τον Β΄ Παγκόσμιο Πόλεμο
* Γεώργιος Κατσάνης, αθλητής στίβου του Ηρακλή και διοικητής της 33ης Μοίρας Καταδρομών που πολέμησε ηρωικά στην Κύπρο το 1974
* Βασίλης Καββαδάς, πρώην καλαθοσφαιριστής του Ηρακλή

#### Πολιτικοί
* Γιώργος Λιάνης, πρώην βουλευτής του ΠΑ.ΣΟ.Κ.
* Σωτήρης Κούβελας, πρώην βουλευτής της Ν.Δ.
* Γιώργος Ορφανός, πρώην βουλευτής της Ν.Δ.
* Κωνσταντίνος Καραμανλής, πρώην πρόεδρος της Ν.Δ. και πρώην πρωθυπουργός της Ελλάδας
* Κωνσταντίνος Κοσμόπουλος, νομικός και πρώην Δήμαρχος Θεσσαλονίκης
* Γιάννης Μαγκριώτης, πρώην βουλευτής του ΠΑ.ΣΟ.Κ.
* Θεόδωρος Καράογλου, οικονομολόγος και βουλευτής της Ν.Δ.
* Σπύρος Βούγιας, πρώην βουλευτής του ΠΑ.ΣΟ.Κ.

## Έντυπα
Υπήρχαν εφημερίδες, περιοδικά και άλλα έντυπα που ασχολούνταν αποκλειστικά με θέματα του Γ.Σ. Ηρακλής Θεσσαλονίκης. Το παλαιότερο έντυπο ήταν η δεκαπενθήμερη εφημερίδα «Φωνή του Ηρακλέους», από το 1973. Επίσης, όλα τα έντυπα εκδίδονταν στη Θεσσαλονίκη.

## Ραδιόφωνο
### Ραδιοφωνικός Σταθμός
Το 2000 λειτουργούσε ο Ανεξάρτητος Ραδιοφωνικός Σταθμός 91,7 F.M. των οπαδών του Γ.Σ. Ηρακλής Θεσσαλονίκης (ο τωρινός ραδιοφωνικός σταθμός RSO 91,7 F.M.).

Από τις 13 Σεπτεμβρίου 2024 λειτουργεί ο ιδιόκτητος διαδικτυακός ραδιοφωνικός σταθμός «iraklisradio.gr» του Ν.Γ.Σ. Ηρακλής Θεσσαλονίκης 1908, με καθημερινές ραδιοφωνικές εκπομπές και μεταδόσεις των αγώνων του αθλητικού συλλόγου.

### Ραδιοφωνικές Εκπομπές
Το 1996 ο Σύνδεσμος Φίλων Ηρακλή Παπάφη ήταν ο πρώτος οργανωμένος σύνδεσμος οπαδών σε όλη την Ελλάδα που είχε ραδιοφωνική εκπομπή στον ραδιοφωνικό σταθμό «Metropolis 95,5 F.M.» κάθε Δευτέρα, Τετάρτη και Παρασκευή 7 με 9 μ.μ.. Αργότερα, ραδιοφωνικές εκπομπές έκαναν επίσης ο Σύνδεσμος Φίλων Ηρακλή «Γαλάζιοι» και ο Σύνδεσμος Φίλων Ηρακλή «Κυανοί».

## Άλλα αθλητικά σωματεία με το όνομα «Ηρακλής»
Με το όνομα «Ηρακλής», είτε αυτόνομα είτε επηρεασμένα από τον Γ.Σ. Ηρακλής Θεσσαλονίκης, έχουν δημιουργηθεί αθλητικά σωματεία σε αρκετές περιοχές της Ελλάδας και της Κύπρου. Υπάρχουν ή υπήρξαν παλαιότερα οι εξής φερώνυμοι αθλητικοί σύλλογοι:
# Α.Ε. Ηρακλής Λάρισας
# Α.Μ.Σ. Ηρακλής Αγίων Θεοδώρων
# Α.Ο. Ηρακλής Ψαχνών
# Α.Π.Π.Σ. Ηρακλής Θυμιανών
# Α.Π.Σ. Ηρακλής Βερβένων
# Α.Π.Φ.Σ. Ηρακλής Χαλκίδας
# Α.Σ. Ηρακλής Αμπελοκήπων
# Α.Σ. Ηρακλής Ατσικής
# Α.Σ. Ηρακλής Βόλου
# Α.Σ. Ηρακλής Κοζάνης
# Α.Σ. Ηρακλής Πατρών
# Γ.Α.Σ. Ηρακλής Ποταμουδίων Καβάλας
# Γ.Σ. Ηρακλής Σερρών
# Γ.Σ. Πανναυπλιακός Ηρακλής
# Ε.Γ.Σ. Ηρακλής Αμμουδιάς
# Ε.Μ.Α.Σ. Ηρακλής Σκοπής
# Ε.Σ. Ηρακλής - Ατρόμητος Πειραιώς
# Ηρακλής Γερολάκκου
# Ηρακλής Θερμαϊκού
# Ηρακλής Πτολεμαΐδας
# Ηρακλής Ροδίτσας
# Π.Α.Ο. Ηρακλής Ελευσίνας
# Π.Α.Ο. Ηρακλής Ξυλοκάστρου
# Π.Ο. Ηρακλής Νεάπολης Νίκαιας

## Παραπομπές


## Πηγές
* 
* 
* 
* 

## Δείτε επίσης
* Ηρακλής Θεσσαλονίκης (ποδόσφαιρο ανδρών)
* Ντέρμπι Άρη – Ηρακλή Θεσσαλονίκης
* Ντέρμπι Π.Α.Ο.Κ. – Ηρακλή Θεσσαλονίκης
* Ηρακλής Θεσσαλονίκης (καλαθοσφαίριση ανδρών)
* Ηρακλής Θεσσαλονίκης (καλαθοσφαίριση γυναικών)
* Ιβανώφειο Κλειστό Γυμναστήριο
* Ηρακλής Θεσσαλονίκης (πετοσφαίριση ανδρών)
* Ηρακλής Θεσσαλονίκης (πετοσφαίριση γυναικών)
* Ηρακλής Θεσσαλονίκης (υδατοσφαίριση)
* Όμιλος Φιλομούσων

## Εξωτερικοί σύνδεσμοι
### Επίσημοι ιστότοποι
* 
* 
* 
* 
* 

### Social Media – Επίσημες σελίδες
* 
* 
* 
* 
* 
* 
* 
* 
* Iraklis Radio (Ραδιοφωνικός Σταθμός), επίσημος λογαριασμός στο Spotify.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

*
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1908
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι ράγκμπι γιούνιον
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι συγχρονισμένης κολύμβησης
Κατηγορία:Ελληνικοί σύλλογοι κατάδυσης
Κατηγορία:Ελληνικοί σύλλογοι ξιφασκίας
Κατηγορία:Ελληνικοί σύλλογοι τζούντο
Κατηγορία:Ελληνικοί σύλλογοι πάλης
Κατηγορία:Ελληνικοί σύλλογοι πυγμαχίας
Κατηγορία:Ελληνικοί σύλλογοι άρσης βαρών
Κατηγορία:Ελληνικοί σύλλογοι χόκεϊ επί πάγου
Κατηγορία:Ελληνικοί σύλλογοι κρίκετ